Ritratt: Amber Kipp fuq Unsplash .td_uid_2_61a62298bcd9e_rand.td-a-rec-img{text-align:left}.td_uid_2_61a62298bcd9e_rand.td-a-rec-img img{margin:0 auto 0 0} Hemm bżonn li nieħdu ħsieb il-prodott Malti u ma nibqgħux niddependu mill-prodott impurtat, biex b'hekk ikun żgurat is- sigurtá tal-ikel f'Malta. Dan kien l-appell tal-Kelliem tal-Partit Nazzjonalista Peter Agius u l-Kandidat Charles Azzopardi f'messaġġ li għaddew minn razzett tal-Majjali ġol-Imġarr, hekk kif insistew li hu importanti li ngħinu lil min jipproduċi lokalment. Hekk kif qalu li f'dawn l-aħħar erba' snin għalqu 40 razzett, saħqu li r-raħħala jinsabu rrabjati għall-Gvern li "qed iħalli l-frodi fl-ikel bla kontrolli." "Majjal, tiġieġ u bajd mibjugħa bħala Maltin imma jkunu fil-fatt friżati u ġejjin minn barra l-Unjoni Ewropea," saħqu l-Kelliema tal-PN. Għamlu referenza għall-ammont ta' razzetti tal-majjali li huma liċenzjati sal-lum; total ta' 93, li nieżlu minn 134 fl-2017 u qalu li dan in-nuqqas hu allarmanti kemm għar-raħħala kif ukoll għall-konsumatur. Hekk kif fl-aħħar disa' snin il-laħam tal-majjal prodott lokalment naqas minn produzzjoni ta 110,000 kilo majjal fil-gimgħa ghal 85,000 kilo fil-ġimgħa, is-sehem tas-suq mill-prodott impurtat dejjem qed jikber, żiedu jgħidu l-Kelliema tal-PN. "B'dan il-pass resqin lejn l-eliminazzjoni tal-produzzjoni lokali bir-riskji kollha għas-sigurtá tal-ikel f'pajjiżna li dan iġib miegħu," saħqu. Għamlu referenza wkoll għall-wegħda tal-Gvern li kien se jgħin lir-raħħalla bil-prezz tal-ġwież iżda "dawn mhux talli ma ngħatawx għajnuna, iżda talli l-ġwież għola 30% fl-aħħar sena biss." "Għola għar-raba' darba din il-ġimgħa stess. Sadanittant ir-raħħala kollha Maltin u Għawdxin, dawk li jrabbu tiġieġ, baqar u majjali qegħdin f'xifer falliment. Illum dawn kolla jifhmu li l-wegħda Laburista kienet bżar fl-għajnejn," tenna Azzopardi. Filwaqt li semmew in-numru ta' proposti li ħabbar il-PN, fosthom li juża l-liġi Ewropea biex tgħin lir-raħħala u l-bdiewa Maltin, qalu li l-partit impenjat ukoll li jsir studju dwar l-ispejjeż tal-importazzjoni tal-ġwież u li jgħin direttament f'dawn l-ispejjeż. Qalu wkoll li l-PN impenjat li jikkumbatti b'saħħa il-frodi fuq l-ikel. "Ir-raħħala jiddeskrivu bosta każijiet u ċirkostanzi fejn majjal, tiġieġ u prodotti oħra jinbiegħu bħala Maltin iżda ma jkunux. F'ċerta każijiet hemm allegazzjonijiet serji li laħam friżat ġej mill-asja jinbiegħ bħala prodott frisk u Malti," qalu l-Kelliema tal-PN. Saħqu kif din hi sitwazzjoni serja ħafna u talbu għall-intervent tal-Gvern biex jassigura ġustizzja mal-produttur u l-konsumatur Malti. .td_uid_3_61a62298bd27a_rand.td-a-rec-img{text-align:left}.td_uid_3_61a62298bd27a_rand.td-a-rec-img img{margin:0 auto 0 0}